85.   ΑΠΟΦΑΣΗ ΥΠΟΥΡΓΟΥ ΚΟΙΝ. ΑΣΦΑΛΙΣΕΩΝ Αριθ. 43/3/οικ. 764 της 12/18 Μαρτ.  1985 (ΦΕΚ Β' 143) Ανακαθορισμός του ύψους των εισφορών του Ειδικού Λογαριασμού Προσθέτων Παροχών του ΤΣΜΕΔΕ. Ι.Η μηνιαία εισφορά που προβλέπεται από τις διατάξεις των εδαφ. α' και γ' της παρ. Ι του άρθρ. 34 του Νόμ. 915/79, υπολογίζεται στο βασικό μισθό Δημ. Υπαλλήλου με 2ο βαθμό όπως διαμορφώθηκε με τη 43/3/3190/12.12.83 απόφαση της Υφυπουργού Κοινων. Ασφαλίσεων, προσαυξημένο κατά 25%. 2.Η ισχύς της απόφασης αυτής, αρχίζει την πρώτη του επομένου μήνα από τη δημοσίευσή της στην Εφημερίδα της Κυβερνήσεως.

[Source: greek_legal_code_raptarchis | Tokens: 546]